  
**ประกาศองค์การบริหารส่วนตำบลป่าไม้งาม**

**เรื่อง บัญชีรายการที่ดินและสิ่งปลูกสร้าง (ภ.ด.ส.3) ประจำปี พ.ศ.2563**

**--------------------------------------------------**

ตามที่องค์การบริหารส่วนตำบลป่าไม้งาม ได้ประกาศเรื่อง การสำรวจที่ดินและส่งปลูกสร้าง ลงวันที่ 7 เดือน สิงหาคม พ.ศ.2562 เพื่อดำเนินการสำรวจข้อมูลที่ดินและสิ่งปลูกสร้างที่อยู่ภายในเขตองค์กรปกครองส่วนท้องถิ่น ประจำปี 2563 ให้เป็นไปตามมาตรา 26-28 แห่งพระราชบัญญัติภาษีที่ดินและสิ่งปลูกสร้าง พ.ศ.2562 แล้วนั้น เพื่อให้การดำเนินการจัดเก็บภาษีที่ดินและสิ่งปลูกสร้างเป็นไปตามระเบียบกฎหมาย ที่กำหนดให้ องค์กรปกครองส่วนท้องถิ่นที่ได้ดำเนินการสำรวจที่ดินและสิ่งปลูกสร้างภายในเขตองค์กรปกครองส่วนท้องถิ่นเสร็จแล้ว ให้องค์กรปกครองส่วนท้องถิ่นจัดทำบัญชีรายการที่ดินและสิ่งปลูกสร้างโดยติดประกาศบัญชีรายการที่ดินและสิ่งปลูกสร้าง ไว้ ณ สำนักหรือที่ทำการขององค์กรปกครองส่วนท้องถิ่น จัดส่งบัญชีรายการที่ดินและสิ่งปลูกสร้างให้แก่ผู้เสียภาษีแต่ละรายทราบ ภายในเดือนพฤศจิกายน ของทุกปี

บัดนี้ องค์การบริหารส่วนตำบลป่าไม้งาม ได้ดำเนินการสำรวจข้อมูลที่ดินและสิ่งปลูกสร้างที่อยู่ภายในเขตองค์กรปกครองส่วนท้องถิ่น ประจำปี 2563 เสร็จสิ้นแล้ว อาศัยอำนาจตามมาตรา 30 และ 34 แห่งพระราชบัญญัติภาษีที่ดินและสิ่งปลูกสร้าง พ.ศ.2562 ประกอบกับข้อ 23-24 ของระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.25962 องค์การบริหารส่วนตำบลป่าไม้งาม จึงขอประกาศบัญชีรายการที่ดินและสิ่งปลูกสร้าง (ภ.ด.ส.3) ประจำปี พ.ศ.2563 ไว้ ณ สำนักงานองค์กรบริหารส่วนตำบลป่าไม้งาม เป็นเวลา 30 วัน พร้อมทั้งได้จัดส่งบัญชีรายการดังกล่าวให้กับผู้เสียภาษีแต่รายละทราบถึงรายการทรัพย์สินของท่านทางไปรษณีย์ลงทะเบียบหรือเจ้า หน้าที่จัดส่งโดยตรงถึงท่าน ทั้งนี หากผู้เสียภาษีรายใดตรวจสอบรายการแล้ว เห็นว่าบัญชีรายการที่ดินและสิ่งปลูกสร้างที่ได้จัดทำขึ้นไม่ถูกต้องตามความเป็นจริง ท่านสามารถเขียนคำร้องเพื่อขอแก้ไขให้ถูกต้องได้ ตามมาตรา 32 วรรคหนึ่ง แห่งพระราชบัญญัติภาษีที่ดินและสิ่งปลูกสร้าง พ.ศ.2562 ณ งานจัดเก็บและพัฒนารายได้ กองคลัง องค์การบริหารส่วนตำบลป่าไม้งาม หรือสอบถามเพิ่มเติมได้ที่หมายเลขโทรศัพท์ 042-315831

จึงประกาศมาให้ทราบโดยทั่วกัน

ประกาศ ณ วันที่ 28 เดือน พฤศจิกายน พ.ศ.2562



(นายแสง ชัยศรี)

นายกองค์การบริหารส่วนตำบลป่าไม้งาม